pythainlp/thai-wiki-dataset-v3 huggingface dataset:
จอร์เจียแชมเปี้ยนชิพเรสต์ลิง

จอร์เจียแชมเปี้ยนชิพเรสต์ลิง เป็นสมาคมมวยปล้ำอาชีพในสหรัฐอเมริกา รายการทีวีที่มีชื่อตัวเองออกอากาศในช่วงคริสต์ทศวรรษ 1970 และคริสต์ทศวรรษ 1980 ในแอตแลนตา ,สหรัฐอเมริกา
==แชมเปี้ยนชิพ==
{|
|valign="top"|
NWA Columbus Heavyweight Championship
NWA Columbus Tag Team Championship
NWA Georgia Heavyweight Championship
NWA Georgia Junior Heavyweight Championship
NWA Georgia Television Championship
NWA Georgia Tag Team Championship
NWA International Tag Team Championship (Georgia version)
NWA Macon Heavyweight Championship
|width="15"|&nbsp;
|valign="top"|
NWA Macon Tag Team Championship
NWA National Heavyweight Championship
NWA National Tag Team Championship
NWA National Television Championship
NWA Southern Heavyweight Championship (Georgia version)
NWA Southern Tag Team Championship (Georgia version)
NWA Southern Women's Championship (Georgia Version)
NWA World Tag Team Championship (Georgia version)
|}
==อ้างอิง==
==แหล่งข้อมูลอื่น==
Georgia Wrestling History 
Georgia Championship Wrestling Title History
canoe.ca/SlamWrestlingFeatures
รายการโทรทัศน์อเมริกันในคริสต์ทศวรรษ 1970
รายการโทรทัศน์อเมริกันในคริสต์ทศวรรษ 1980
รายการโทรทัศน์ที่เริ่มออกอากาศตั้งแต่ พ.ศ. 2515
บริษัทที่ก่อตั้งในปี พ.ศ. 2487
จิมครอกเคทท์โปรโมชั่น
สมาคมมวยปล้ำอาชีพของสหรัฐอเมริกา
รายชื่อสมาชิกของเนชันนัลเรสต์ลิงอัลไลแอนซ์
วาฬหัวทุยเล็ก

วาฬหัวทุยเล็ก หรือ วาฬสเปิร์มเล็ก (pygmy sperm whale; ) เป็นวาฬขนาดเล็กชนิดหนึ่ง จัดอยู่ในวงศ์วาฬหัวทุยเล็ก (Kogiidae)
วาฬหัวทุยเล็กมีลักษณะทั่วไปคล้ายวาฬหัวทุย (Physeter macrocephalus) แต่ตัวมีขนาดเล็กกว่ามาก ครีบหลังเป็นกระโดงขนาดเล็กเมื่อเทียบกับความยาวลำตัวแล้วน้อยกว่าร้อยละ 5 ส่วนหลังสีน้ำเงินดำหัวกลม ส่วนท้องสีขาวบางครั้งอมชมพูช่อง หายใจอยู่ด้านบนเยื้องทางซ้ายนิดหน่อย ขากรรไกรล่างเล็กแคบมีลักษณะคล้ายปากฉลาม คือ เป็นรูปสามเหลี่ยม ฟันลักษณะแหลมโค้งจำนวน 12–16 คู่ บนขากรรไกรล่างส่วนขากรรไกรบนจะไม่เห็นฟันงอกออกมา แต่จะมีร่องรับพอดีกับฟันล่างเวลาหุบปาก ส่วนหัวด้านข้างมีแนวสีเข้มเป็นรูปโค้งคล้ายแก้มปิดเหงือกของปลา เรียกแนวนี้ว่า "เหงือกปลอม" (false gill) ซึ่งมีเฉพาะวาฬในวงศ์นี้เท่านั้น
วาฬหัวทุยเล็กขนาดโตเต็มที่ยาวได้ 3.4 เมตร น้ำหนักมากถึง 400 กิโลกรัม ลูกแรกเกิดยาวประมาณ 1.2 เมตร ตั้งท้องประมาณ 11 เดือน พบในทะเลเปิดและมหาสมุทรเขตร้อนและเขตอบอุ่นทั่วโลก ในประเทศไทยพบมีรายงานเพียง 5 จังหวัด คือ จังหวัดชุมพร, พังงา, ภูเก็ต, ระยอง และสงขลา จัดเป็นสัตว์ป่าคุ้มครองตามกฎหมาย
ในอดีตเคยเป็นที่ถกเถียงกันว่าวาฬหัวทุยเล็กเป็นชนิดเดียวกันกับวาฬหัวทุยหรือไม่ จนกระทั่งใน ค.ศ. 1966 สถาบันสมิธโซเนียนแห่งสหรัฐได้ข้อยุติว่าเป็นคนละชนิดกัน ชื่อวิทยาศาสตร์ของวาฬหัวทุยเล็กได้รับการตั้งขึ้นใน ค.ศ. 1838 โดยอ็องรี มารี ดูว์ครอแต เดอ แบล็งวีล (Henri Marie Ducrotay de Blainville) นักสัตววิทยาชาวฝรั่งเศส
==รูปภาพ==
ภาพ:Pygmy_sperm_whale_size.svg|ขนาดเมื่อเทียบกับมนุษย์
ภาพ:Zwergpottwal Kogia breviceps DSC 0058.jpg|ซากวาฬหัวทุยเล็กเกยตื้น
ภาพ:Zwergpottwal Kogia breviceps DSC 0071.jpg|บริเวณส่วนหัว
==อ้างอิง==
==แหล่งข้อมูลอื่น==
วาฬหัวทุย
สัตว์ป่าคุ้มครอง
วงศ์วาฬแกลบ

วงศ์วาฬแกลบ หรือ วงศ์วาฬอกร่อง (Rorqual; การออกเสียง ) เป็นวงศ์ของสัตว์เลี้ยงลูกด้วยนมขนาดใหญ่ ในอันดับสัตว์กีบคู่ (Artiodactyla) วงศ์หนึ่ง ใช้ชื่อวงศ์ว่า Balaenopteridae
จัดเป็นวาฬบาลีน หรือวาฬไม่มีฟันวงศ์หนึ่ง ลักษณะเด่นของวาฬในวงศ์นี้คือ มีครีบหลังรูปสามเหลี่ยมอยู่ส่วนท้ายลำตัวและช่วงท้อง และลักษณะเด่นอีกประการ คือ จากใต้คางลงไปมีลักษณะเป็นร่อง ๆ ถี่ ๆ ยาวไปตามลำตัว 30-100 ร่อง เรียกว่า "Rorqual" 
เป็นวาฬที่มีขนาดใหญ่ น้ำหนักมีตั้งแต่ 150 ตัน จนถึงขนาดเล็กที่สุด 9 ตัน เป็นวาฬที่มีหวีกรองในปาก คือ บาลีน จึงกินอาหารได้แต่เพียงขนาดเล็ก เช่น แพลงก์ตอน, เคย และปลาขนาดเล็ก เช่น ปลากะตัก, ปลาแฮร์ริ่ง เป็นต้น
พบได้ในทะเลเปิดและมหาสมุทรเขตร้อนและเขตอบอุ่นทั่วโลก อาศัยอยู่รวมกันเป็นฝูง ติดต่อสื่อสารกันด้วยคลื่นเสียงและโซนาร์ ตัวเมียมีระยะเวลาตั้งท้องนานประมาณ 11-12 เดือน เมื่อคลอดลูกอ่อนจะออกมาจากช่องคลอดของแม่ โดยส่วนหางออกมาก่อน เพื่อให้ส่วนของช่องหายใจเป็นส่วนสุดท้ายที่ออกมาสัมผัสน้ำทะเล และสามารถว่ายน้ำได้ทันที โดยโผล่ขึ้นมาสูดอากาศหายใจครั้งแรกในทันทีที่คลอด ลูกแรกเกิดมีขนาดใหญ่ประมาณร้อยละ 40 ของแม่ ซึ่งเป็นตัวเต็มวัย
==การจำแนก==
แบ่งออกได้เป็น 9 ชนิด 2 สกุล ทั้งนี้มีบางสกุลที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
สกุล Balaenoptera
*Balaenoptera acutorostrata Lacépède, 1804 (วาฬมิงค์, วาฬแกลบครีบขาวเทา)
*Balaenoptera bonaerensis Burmeister, 1867 (วาฬมิงค์แอตแลนติก)
*Balaenoptera borealis Lesson, 1828 (วาฬไซ, วาฬแกลบครีบดำ)
*Balaenoptera brydei Olsen, 1913 	 (วาฬบรูด้า, วาฬแกลบ)
*Balaenoptera edeni Anderson, 1879 (วาฬอีเดน-บางข้อมูลจัดเป็นชนิดเดียวกันกับวาฬบรูด้า)
*Balaenoptera musculus (Linnaeus, 1758) (วาฬสีน้ำเงิน)
*Balaenoptera omurai Wada, Oishi, and Yamada, 2003 (วาฬโอมุระ)
*Balaenoptera physalus (Linnaeus, 1758) (วาฬฟิน)
สกุล Megaptera
*Megaptera novaeangliae (Borowski, 1781) (วาฬหลังค่อม)
ที่สูญพันธุ์ไปแล้ว
* † Archaebalaenoptera
* † Cetotheriophanes
* † Diunatans
* † Mauicetus
* † Notiocetus
* † Parabalaenoptera
* † Plesiobalaenoptera
* † Praemegaptera
* † Protororqualus
==อ้างอิง==
==แหล่งข้อมูลอื่น==
วาฬ
โยฮัน ไกรฟฟ์อาเรนา

อัมสเตอร์ดัมอาเรนา (AMSTERDAM ArenA, ) เป็นสนามกีฬาและลานแสดงในกรุงอัมสเตอร์ดัม ประเทศเนเธอร์แลนด์ เป็นสนามที่ใหญ่ที่สุดในประเทศเนเธอร์แลนด์ สร้างขึ้นตั้งแต่ปี 1993 เสร็จสิ้นในปี 1996 โดยใช้จำนวนเงินไป 140 ล้านปอนด์ และเปิดให้ใช้บริการอย่างเป็นทางการในวันที่ 14 สิงหาคม ค.ศ. 1996 สนามแห่งนี้ใช้สำหรับในการแข่งขันฟุตบอล อเมริกันฟุตบอล การแสดงคอนเสิร์ต และกิจกรรมอื่น ๆ อีกมากมาย มีความจุทั้งหมด 52,342 ที่นั่งในการแข่งขันฟุตบอลและการแสดงคอนเสิร์ตมีความจุ 68,000 ที่นั่ง สนามแห่งนี้ยังเคยเป็นสถานที่สำคัญในการจัดแข่งขันรายการใหญ่ของฟุตบอลยุโรป เช่น การแข่งขันยูฟ่าแชมเปียนส์ลีก รอบชิงชนะเลิศ 1998, การแข่งขันฟุตบอลชิงแชมป์แห่งชาติยุโรป 2000 และการแข่งขันยูฟ่ายูโรปาลีก รอบชิงชนะเลิศ 2013
สนามแห่งนี้เป็นสนามเหย้าของสโมสรฟุตบอลอาเอฟเซ อายักซ์ สโมสรฟุตบอลชื่อดังในเนเธอร์แลนด์ และยังเคยเป็นสนามเหย้าของทีมอเมริกันฟุตบอลอัมสเตอร์ดัมแอดมิรัลส์ แต่ได้ยุบทีมไปในปี ค.ศ. 2007 และก่อนเริ่มต้นฤดูกาล 2018–2019 ทางสโมสรได้เตรียมเปลี่ยนชื่อสนามเป็น โยฮัน ไกรฟฟ์ อาเรนา เพื่อเป็นเกียรติแก่ โยฮัน ไกรฟฟ์ หรือ โยฮัน ครัฟฟ์ ตำนานนักเตะผู้ยิ่งใหญ่ของสโมสรภายหลังจากที่เสียชีวิตด้วยโรคมะเร็งเมื่อ ค.ศ. 2016 
== อ้างอิง ==
==แหล่งข้อมูลอื่น==
Ajax Museum 
Amsterdam ArenA The Stadium Guide
สนามฟุตบอลในประเทศเนเธอร์แลนด์
อาเอฟเซ อายักซ์
สนามกีฬาฟุตบอลชิงแชมป์แห่งชาติยุโรป 2020
โยฮัน ไกรฟฟ์
สิ่งก่อสร้างในอัมสเตอร์ดัม
ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ

ดับเบิลยูดับเบิลยูดับเบิลยูเอฟ ยู.เอส.เอ. เฮฟวี่เวท แชมเปี้ยนชิพ หรือ ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ เป็นตำแหน่งแชมป์เดี่ยวของ เวิลด์ไวด์เรสต์ลิงเฟดดิเรชั่น ก่อตั้งขึ้นเมื่อปี ค.ศ. 1963 ถึง ค.ศ. 1977
==รายนามการครองแชมป์ดับเบิลยูดับเบิลยูดับเบิลยูเอฟ ยูไนเต็ด สเตทส์==
==ดูเพิ่ม==
ดับเบิลยูดับเบิลยูอี ยูไนเต็ด สเตทส์ แชมเปี้ยนชิพ
ดับเบิลยูดับเบิลยูอี
==อ้างอิง==
General
==แหล่งข้อมูลอื่น==
WWWF/WWE United States Heavyweight Title History
เข็มขัดของดับเบิลยูดับเบิลยูอี
แชมเปี้ยนชิพของมวยปล้ำประเภทระดับภูมิภาค
แชมเปี้ยนชิพของมวยปล้ำประเภทสหรัฐอเมริกา
ยามา

ยามา คือสวรรค์ชั้นที่ 3 ในฉกามาพจร มีท้าวสุยามะเป็นจอมเทพ
== ความเชื่อ ==
พระโคตมพุทธเจ้าตรัสถึงสวรรค์ชั้นยามา ว่าเป็นสวรรค์ชั้นที่ 3 อยู่สูงกว่าดาวดึงส์ แต่ต่ำกว่าดุสิต มีท้าวสุยามะเป็นจอมเทพ ไตรภูมิพระร่วงระบุว่าสวรรค์ชั้นยามาอยู่สูงกว่าดาวดึงส์ไป 84,000 โยชน์ เทวดาในชั้นนี้มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงาม เทวดามีกายสูง 8,000 วา เนื่องจากสวรรค์ชั้นนี้อยู่สูงมาก แสงอาทิตย์จึงส่องมาไม่ถึง แต่สวรรค์ชั้นนี้ก็ไม่เคยมืดเพราะมีรัสมีจากกายของเทวดาส่องให้ทั้งภูมินี้สว่างไสวอยู่ตลอดเวลา เมื่อจะกำหนดวันคืน เทวดาในชั้นนี้จะดูจากดอกไม้ทิพย์ หากดอกไม้บานแสดงว่าเป็นเวลารุ่งเช้า หากดอกไม้หุบเป็นเวลากลางคืน
อายุของเทวดาในชั้นยามายาวนานถึง 2,000 ปีทิพย์ ซึ่งเท่ากับ 144,000,000 ของปีมนุษย์
== อ้างอิง ==
คำศัพท์ศาสนาพุทธ
ฉกามาพจร
ดุสิต

ดุสิต คือสวรรค์ชั้นที่ 4 ในฉกามาพจร มีพระศรีอริยเมตไตรยเป็นจอมเทพ เนื่องจากท้าวสันดุสิตร่วมมือกับท้าวสักกะและท้าวเวสสุวัณมาขัดขวางการบำเพ็ญเพียรราหูจนตรัสรู้เป็นพระพุทธเจ้า เลยตกนรก ในตำนาน ราหูเป็นลูกท้าวเวปจิตติที่ท้าวสักกะใช้เหลี่ยมถีบเทวดาที่ปกครองอยู่ตกสวรรค์ โลภอยากได้ของคนอื่นไม่ปกครองตามวาระ อสูรพิภพกับเทวดาสู้กันมาช้านานต้นเหตุคือท้าวสักกะ
== ความเชื่อ ==
พระโคตมพุทธเจ้าตรัสถึงสวรรค์ชั้นดุสิต ว่าเป็นสวรรค์ชั้นที่ 4 อยู่สูงกว่ายามา แต่ต่ำกว่านิมมานรดี มีพระศรีอริยเมตไตรยเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นยามาไป 168,000 โยชน์ มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงามยิ่งกว่าสวรรค์ชั้นที่อยู่ต่ำกว่า เป็นที่ประทับของพระโพธิสัตว์ทั้งหลายและว่าที่พระอัครสาวก ในปัจจุบันพระศรีอริยเมตไตรยและว่าที่พระอัครสาวกของพระองค์จึงประทับอยู่ ณ ภูมินี้
อายุของเทวดาในชั้นดุสิตยาวนานถึง 4,000 ปีทิพย์ ซึ่งเท่ากับ 576,000,000 ของปีมนุษย์
== อ้างอิง ==
คำศัพท์ศาสนาพุทธ
จักรวาลวิทยาในศาสนาพุทธ
เซาท์ออสซีเชีย

เซาท์ออสซีเชีย (South Ossetia, ,  (พบน้อยกว่า)) หรือชื่อทางการว่า สาธารณรัฐเซาท์ออสซีเชีย–รัฐอาลาเนีย (Republic of South Ossetia–the State of Alania) เป็นรัฐที่ได้รับการรับรองบางส่วนในเซาท์คอเคซัส ตั้งอยู่ในดินแดนมณฑลปกครองตนเองเซาท์ออสซีเชียในอดีตสาธารณรัฐสังคมนิยมโซเวียตจอร์เจีย
เซาท์ออสซีเชียประกาศเอกราชจากประเทศจอร์เจียใน พ.ศ. 2533 เรียกตนเองว่า สาธารณรัฐเซาท์ออสซีเชีย รัฐบาลจอร์เจียสนองโดยเลิกอัตตาณัติของเซาท์ออสซีเชียและพยายามสถาปนาการควบคุมเหนือดินแดนอีกครั้งด้วยกำลัง วิกฤตการณ์บานปลายเป็นสงครามเซาท์ออสซีเชียใน พ.ศ. 2534–2535
== อ้างอิง ==
=== ข้อมูล ===
หนังสือ
== แหล่งข้อมูลอื่น ==
President of Republic of South Ossetia (in Russian)
Crisis profile, Georgia, Abkhazia, S. Ossetia From Reuters Alertnet
BBC overview of South Ossetia
Border South Ossetia  for use in Google Earth
South Ossetia travel guide made by Russian team of explorers
รัฐที่ได้รับการรับรองอย่างไม่สมบูรณ์
ประเทศที่ใช้ภาษารัสเซียเป็นภาษาทางการ
ประเทศที่ไม่มีทางออกสู่ทะเล
ประเทศจอร์เจีย
ประเทศในเอเชียตะวันตก
อุดมการณ์เรียกร้องดินแดนของชนชาติรัสเซีย
ซคินวาลี

ซคินวาลี (ცხინვალი ; Цхинвал Tskhinval) หรือ ชเรบา (Чъреба Ch'reba; Цхинвал(и)) เป็นเมืองหลวงและเมืองใหญ่ที่สุดตั้งอยู่ทางตอนใต้ของประเทศเซาท์ออสซีเชีย ซึ่งเป็นประเทศที่ยังมีข้อพิพาทเรื่องเอกราช  มีพื้นที่ประมาณ 7.4 ตารางกิโลเมตร มีประชากรราว 30,000 คน ชื่อของเมืองตั้งขึ้นจากชื่อของโจเซฟ สตาลิน
เมืองในเซาท์ออสซีเชีย
เลอมีรักล์

"เลอมีรักล์" (Le miracle แปลว่า "ความมหัศจรรย์") คือเพลงของเซลีน ดิออน นักร้องชาวแคนาดา ออกจำหน่ายเป็นซิงเกิลลำดับที่สองจากอัลบั้ม ซ็องซาต็องดร์ อัลบั้มภาษาฝรั่งเศส เพลงนี้เป็นผลงานการประพันธ์ของ Marie Bastide และ Gioacchino Maurici และโปรดิวซ์โดย Jacques Veneruso และ Patrick Hampartzoumian บทเพลง "เลอมีรักล์" เป็นเพลงป๊อปที่บรรยาถึงความมหัศจรรย์ที่เกิดขึ้นในชีวิตของคนเราทุกวัน ซึ่งได้รับคำชื่นชมจากนักวิจารณ์ดนตรีที่กล่าวว่าเพลงนี้เป็นหนึ่งในบทเพลที่โดดเด่นที่สุดในอัลบั้ม ส่วนมิวสิกวิดีโอเป็นเซลีนในฉากฤดูใบไม้ร่วงสลับภาพกับผู้คนที่กระโดดลอยบนอากาศที่ใบหน้าเปี่ยมด้วยความสุข
==ภูมิหลังและเผยแพร่==
ในวันที่ 18 ตุลาคม ค.ศ. 2012 มีการโพสต์เนื้อร้องและตัวอย่างเพลงทั้งหมดจากซ็องซาต็องดร์ในความยาว 30 วินาที ลงในเว็บไซต์ทางการของดิออน ต่อมาในวันที่ 28 ตุลาคม ค.ศ. 2012 สัปดาห์หนึ่งก่อนเผยแพร่อัลบั้ม celinedion.com ประกาศว่า "เลอมีรักล์"ได้รับเลือกเป็นซิงเกิลที่สอง จากนั้นในวันเผยแพร่ จึงปล่อยให้ดาวน์โหลดในอัลบั้มซ็องซาต็องดร์ หน้าปกโพรโมชันนัลซิงเกิลสร้างขึ้นโดยนักวาดภาพประกอบ Aurore Hutton ผู้เป็นหลานสาวของอดีตประธานาธิบดีฝรั่งเศส วาเลรี ฌิสการ์ แด็สแต็ง
==รายการเพลงและรูปแบบ==
ซีดีซิงเกิลโฆษณาภาษาฝรั่งเศส
"เลอมีรักล์" (Radio Edit) – 3:21
== ชาร์ต ==
{|class="wikitable sortable plainrowheaders" style="text-align:center"
|-
!scope="col"|ชาร์ต (2012–2013)
!scope="col"|อันดับสูงสุด
|-
|-
|-
|-
|-
|-
!scope="row"|Quebec (ADISQ)
|1
|-
!scope="row"|Quebec Adult Contemporary (ADISQ)
|1
|}
==ประวัติเผยแพร่==
== อ้างอิง ==
เพลงของเซลีน ดิออน
ซิงเกิลในปี พ.ศ. 2555
อุทยานประวัติศาสตร์สด๊กก๊อกธม

ปราสาทสด๊กก๊อกธม หรือ ปราสาทสด็อกก็อกธม (ស្តុកកក់ធំ, Sdŏk Kák Thum) เป็นอุทยานประวัติศาสตร์แห่งหนึ่งของประเทศไทยภายใต้การดูแลของกรมศิลปากร กระทรวงวัฒนธรรม เป็นปราสาทขอมและโบราณสถานที่ใหญ่และสำคัญของจังหวัดสระแก้ว ตั้งอยู่ในเขตพื้นที่บ้านหนองหญ้าแก้ว หมู่ที่ 9 ตำบลโคกสูง อำเภอโคกสูง จังหวัดสระแก้ว อยู่ห่างจากอำเภออรัญประเทศไปทางทิศตะวันออกเฉียงเหนือประมาณ 35 กิโลเมตร อยู่ห่างจากอำเภอตาพระยามาทางทิศใต้ประมาณ 15 กิโลเมตร จัดเป็นปราสาทหินขนาดใหญ่ที่สุดในภาคตะวันออกของประเทศไทย
ระหว่าง พ.ศ. 2539–2553 กรมศิลปากรได้สำรวจโบราณสถาน และอนุรักษ์พัฒนาปราสาทสด๊กก๊อกธม และ พ.ศ. 2560 กรมศิลปากรประกาศจัดตั้งปราสาทสด๊กก๊อกธมขึ้นเป็นอุทยานประวัติศาสตร์แห่งที่ 11 ซึ่ง
ปราสาทสด๊กก๊อกธมสร้างขึ้นด้วยหินศิลาแลง ตามลักษณะศิลปะขอมแบบคลัง-บาปวน สร้างเสร็จในคริสต์ศตวรรษที่ 11 ในสมัยพระเจ้าอุทัยทิตยวรมันที่ 2 (Udayadityavarman II) ในบริเวณทิศตะวันออกเฉียงเหนือของปราสาท มีคำจารึกเป็นภาษาสันสกฤต ความยาว 340 บรรทัด ระบุความเป็นมาของการก่อสร้างปราสาทแห่งนี้
มีการพบหลักศิลาจารึกสด๊กก๊อกธม (หลักที่ 2) ซึ่งจดบันทึกเรื่องราว ประวัติศาสตร์ของชนชาติขอมเป็นช่วงระยะเวลานานถึง 200 ปี นับจากรัชสมัยของพระเจ้าชัยวรมันที่ 2 (พ.ศ. 1345-1393) กษัตริย์ผู้สถาปนาอาณาจักรเมืองพระนคร (Angkor) และเปลี่ยนแปลงการปกครองเป็นระบอบเทวราช ในจารึกได้กล่าวถึงกษัตริย์อีกหลายพระองค์ จนถึงสมัยพระเจ้าอุทยาทิตยวรมันที่ 2
คำว่า "สด๊กก๊อกธม" แปลได้สองความหมาย ความหมายที่หนึ่ง แปลว่า "ปราสาทขนาดใหญ่ที่มีต้นกกขึ้นรกรุงรัง" ความหมายที่สอง แปลว่า "เมืองที่มีต้นกกขึ้นรกในหนองน้ำใหญ่" เพราะมีหนองน้ำเป็นบารายเก่าขนาดใหญ่อยู่ติดกับปราสาททางทิศตะวันออก
==อ้างอิง==
== บรรณานุกรม ==
Bhattacharya, Kamaleswar. A Selection of Sanskrit Inscriptions from Cambodia. In collab. with Karl-Heinz Golzion. Siem Reap, The Centre for Khmer Studies 2009.
Briggs, Lawrence Palmer. The Ancient Khmer Empire. Transactions of the American Philosophical Society 1951.
Burgess, John. Stories in Stone - The Sdok Kok Thom Inscription & the Enigma of Khmer History. Riverbooks 2010.
Freeman, Michael. A Guide to the Khmer Temples of Thailand and Laos. Weatherhill 1998
Higham, Charles. The Civilization of Angkor.  University of California Press 2001
Sak-Humphry, Chhany and Jenner, Philip N. The Sdok Kak Thom Inscription With A Grammatical Analysis of the Old Khmer Text.. Phnom Penh, The Buddhist Institute 2005.
Burgess, John. Stories in Stone - The Sdok Kok Thom Inscription & the Enigma of Khmer History.  Riverbooks 2010.
Sak-Humphry, Chhany and Jenner, Philip N. The Sdok Kak Thom Inscription With A Grammatical Analysis of the Old Khmer Text.. Phnom Penh, The Buddhist Institute 2005.
สด๊กก๊อกธม
สด๊กก๊อกธม
สด๊กก๊อกธม
อำเภอโคกสูง
โบราณสถานในจังหวัดสระแก้ว
อุโมงค์ซาซาโงะ

อุโมงค์ซาซาโงะ (; Sasago Tunnel) เป็นอุโมงค์บนทางด่วนชูโอ ประเทศญี่ปุ่น ตั้งอยู่บนพรมแดนระหว่างเมืองโคชูกับเมืองโอตสึกิ จังหวัดยามานาชิ ห่างจากกรุงโตเกียวไปทางตะวันตกราวแปดสิบกิโลเมตร อุโมงค์นี้สร้างขึ้นเมื่อ พ.ศ. 2520
== การถล่มบางส่วน ==
ราวแปดนาฬิกาของวันที่ 2 ธันวาคม 2555 เพดานคอนกรีตอุโมงค์ซาซาโงะเกือบ 150 ชั้น หนา 20 เซนติเมตร และหนัก 1.2 ตัน ได้ถล่มลงทับยานพาหนะสามคัน รวมถึงรถตู้ซึ่งบรรทุกผู้โดยสารหกคนและเป็นต้นเพลิง ในระหว่างอุบัติเหตุ สามารถเห็นกลุ่มควันพลุ่งขึ้นจากปากอุโมงค์ทางเมืองโคชูด้วย
มีการยืนยันว่า มีผู้เสียชีวิตเก้าคน เป็นเหตุให้อุโมงค์ถูกสั่งปิดอย่างไม่มีกำหนด ลักษณะการถล่มในครั้งนี้คล้ายคลึงกับที่อุโมงค์ฟอร์ตพอยต์แชนเนล เมืองบอสตัน รัฐแมสซาชูเซตส์ ถล่มเมื่อปี 2549
== อ้างอิง ==
== แหล่งข้อมูลอื่น ==
อุโมงค์
การขนส่งในจังหวัดยามานาชิ
สิ่งก่อสร้างในจังหวัดยามานาชิ
โนบูโอะ นาชิโระ

โนบูโอะ นาชิโระ (名城 信男) นักมวยสากลชาวญี่ปุ่น ซึ่งเคยครองแชมป์โลกรุ่น 115 ปอนด์ของสมาคมมวยโลก (WBA) ถึง 2 สมัย และเคยทำสถิติเป็นนักมวยญี่ปุ่นที่ชกน้อยครั้งสุดแล้วได้ครองแชมป์โลก (8 ครั้ง) เทียบเท่ากับโจอิจิโร ทัตสึโยชิ ก่อนจะถูกทำลายลงโดยคาซูโตะ อิโอกะ
== ประวัติ ==
นาชิโระเกิดที่จังหวัดนาระในครอบครัวของพ่อครัว แต่นาชิโระเลือกที่จะชกมวยสากลอาชีพ โดยขึ้นชกครั้งแรกเมื่อวันที่ 11 กรกฎาคม พ.ศ. 2546 ชนะน็อค ชิเงกิ อิจิโนมิยะ ยกแรก จากนั้นชกชนะอีกสามครั้ง นาชิโระก็ขึ้นชกกับฮิเดโนบุ ฮนดะ นักมวยระดับรองแชมป์โลก ซึ่งนาชิโระเป็นฝ่ายชนะคะแนนได้ ก่อนจะชิงแชมป์ญี่ปุ่นรุ่นซูเปอร์ฟลายเวทเมื่อวันที่ 3 เมษายน พ.ศ. 2548 ชนะน็อค ไซจิ ทานากะ ยก 10 ได้แชมป์มาครอง ทานากะผู้แพ้ถึงกับตัดสินใจแขวนนวมไปทันที  หลังจากชกป้องกันตำแหน่งได้ 1 ครั้ง นาชิโระก็ขึ้นชิงแชมป์โลกรุ่นซูเปอร์ฟลายเวท WBA โดยหวังสร้างสถิติเป็นนักมวยญี่ปุ่นที่ชกเพียง 8 ครั้งก็ได้เป็นแชมป์โลกเทียบเท่ากับสถิติที่โจชิอิโร สึโยชิได้ทำไว้ ซึ่งปรากฏว่านาชิโระทำสำเร็จโดยเป็นฝ่ายชนะน็อกมาร์ติน กัสติโย ยก 10 เมื่อวีนที่ 22 กรกฎาคม พ.ศ. 2549 แต่นาชิโระก็ป้องกันตำแหน่งได้เพียงครั้งเดียวก็เสียแชมป์ให้อาเล็กซันเดร์ มุญโญซ ไปเมื่อวันที่ 3 พฤษภาคม พ.ศ. 2550
หลังจากเสียแชมป์ นาชิโระขึ้นชกชนะเพชรคลองไผ่ ส.ธารทิพย์ และสายรุ้ง อ.สุวรรณศิลป์ แล้วจึงได้ขึ้นชิงแชมป์โลกรุ่นซูเปอร์ฟลายเวท WBA อีกครั้ง หลังจากที่มูนอสไปชกล้มแชมป์แพ้คะแนน กริสเตียน มิฆาเรส แชมป์โลกรุ่นเดียวกันของสภามวยโลก (WBC) มิฆาเรสจึงกลายเป็นซูเปอร์แชมป์ของสมาคมมวยโลก นาชิโระจึงได้ขึ้นชิงแชมป์โลกที่ว่างกับโคเฮ โคโนะ ซึ่งนาชิโระเป็นฝ่ายชนะคะแนนเมื่อวันที่ 15 กันยายน พ.ศ. 2551 ได้ครองแชมป์โลกสมัยที่ 2 นาชิโระป้องกันตำแหน่งได้ 1 ครั้ง พอขึ้นชกป้องกันแชมป์ครั้งที่ 2 ปรากฏว่าเสมอกับอูโก ฟิเดล กาซาเรสอย่างค้านสายตา สมาคมมวยโลกจึงสั่งให้ชกกันใหม่อีกครั้ง คราวนี้ นาชิโระเป็นฝ่ายแพ้คะแนน เสียแชมป์โลกไปเมื่อวันที่ 8 พฤษภาคม พ.ศ. 2553
หลังจากเสียแชมป์ นาชิโระหันไปชิงแชมป์โลกรุ่นเดียวกันของสภามวยโลก แต่เป็นฝ่ายแพ้คะแนนโตมัส โรฆัส ไปเมื่อวันที่ 5 กุมภาพันธ์ พ.ศ. 2554 เมื่อโรฮาสมาเสียแชมป์ให้กับ สุริยัน ศ.รุ่งวิสัย นาชิโระได้เดินทางมาชิงแชมป์กับสุริยันที่ประเทศไทย ซึ่งนาชิโระเป็นฝ่ายแพ้คะแนนไปเมื่อวันที่ 4 พฤศจิกายน พ.ศ. 2554 (ซึ่งขณะนั้นได้เกิดวิกฤตการณ์อุทกภัยครั้งใหญ่อยู่ด้วย) จากนั้น นาชิโระหันมาชิงแชมป์โลกรุ่นซูเปอร์ฟลายเวท WBA กับเทพฤทธิ์ สิงห์วังชา แต่ก็เป็นฝ่ายแพ้คะแนนอย่างสูสีเมื่อวันที่ 1 กันยายน พ.ศ. 2555 และเดินทางมาชิงแชมป์เฉพาะกาลในรุ่นและสถาบันเดียวกันกับเด่นเก้าแสน เก้าวิชิต ถึงที่ประเทศไทย แต่ก็เป็นฝ่ายแพ้คะแนนไปแบบไม่เป็นเอกฉันท์เมื่อวันที่ 3 กันยายน พ.ศ. 2556
== อ้างอิง ==
บ๊อกซิ่งบอย. ซามูไร โนบูโอะ นาชิโระ อดีตแชมป์โลกคู่ชิงของเทพฤทธิ์ ศิษย์หมอเส็ง. นิตยสารมวยโลก ปีที่ 30 เล่มที่ 1458 15-21 สิงหาคม พ.ศ. 2555 หน้า 18 - 19
==แหล่งข้อมูลอื่น==
http://boxrec.com/list_bouts.php?human_id=241980&cat=boxer 
นักมวยสากลชาวญี่ปุ่น
แชมป์มวยสากลประเทศญี่ปุ่น
แชมป์โลก WBA
บุคคลจากนาระ
ฮาร์เกย์ซา

ฮาร์เกย์ซา (Hargeysa; هرجيسا) เป็นเมืองหลวงและเมืองที่ใหญ่ที่สุดของโซมาลีแลนด์ ซึ่งเป็นประเทศที่ยังมีข้อพิพาทเรื่องเอกราช ตั้งอยู่ในแคว้นวอกอยีกัลเบด
เมืองนี้ตั้งอยู่ในหุบเขาในกัลกอดอน ที่ราบสูงและตั้งอยู่ที่ระดับความสูงของ 4,377 ฟุต (1,334 เมตร) บ้าน ศิลปะหินจากยุคสมัยโบราณ ฮาร์เกย์ซายังเป็นศูนย์กลางการค้าหินตัด, ก่อสร้าง, บริการค้าปลีกและนำเข้า / ส่งออกในกิจกรรมอื่น ๆ
เมืองในประเทศโซมาเลีย
สเตพานาแกร์ต

สเตพานาแกร์ต (Ստեփանակերտ|Step'anakert; Stepanakert,  ) หรือ ฮันเกนดี (Xankəndi, ; Khankendi) เป็นเมืองหลวงโดยพฤตินัยและเมืองใหญ่สุดของสาธารณรัฐอาร์ทซัค ในขณะที่ทางนิตินัยแล้วเป็นส่วนหนึ่งของประเทศอาเซอร์ไบจาน
ในปี 2015 มีประชากรอยู่ที่ 55,200 คน และประชากรส่วนใหญ่เป็นชาวอาร์มีเนีย ปรากฏพบชาวอาร์เนียเป็นประชากรส่วนใหญ่ของเมืองนับตั้งแต่เริ่มทำสำมะโนในปี 1926
==อ้างอิง==
เมืองในประเทศอาเซอร์ไบจาน
สาธารณรัฐนากอร์โน-คาราบัค
วาฬฟิน

วาฬฟิน (fin whale, finback whale, common rorqual; ) เป็นวาฬขนาดใหญ่ชนิดหนึ่งในวงศ์วาฬอกร่อง (Balaenopteridae)
วาฬฟินจัดเป็นวาฬขนาดใหญ่เป็นอันดับ 2 รองมาจากวาฬสีน้ำเงิน (B. musculus) ที่อยู่ในสกุลและวงศ์เดียวกัน มีขนาดโตเต็มที่ยาวถึง 27 เมตร น้ำหนักมากกว่า 75 ตัน ขนาดลูกแรกเกิดยาว 6-6.5 เมตร มีลักษณะเด่น คือ สีด้านหลังสีดำ ด้านท้องสีขาวตัดกันชัดเจน มีซี่กรองอาหารจำนวน 240-480 แผง บนขากรรไกรบนแต่ละข้าง ร่องใต้คางมีจำนวน 50-100 ร่อง
วาฬฟินพบได้ในทะเลเปิดและมหาสมุทรเขตร้อนและเขตอบอุ่นทั่วโลก สำหรับในประเทศไทย จัดเป็นสัตว์ป่าคุ้มครอง และมีหลักฐานที่พบเพียงตัวอย่างเดียว เป็นซากโครงกระดูกขุดพบเมื่อวันที่ 11 สิงหาคม พ.ศ. 2538 ที่หมู่บ้านวิจิตราธานี กิโลเมตรที่ 36 จังหวัดฉะเชิงเทรา เป็นซากโครงกระดูกที่มีขนาดตัวยาวประมาณ 22 เมตร ถูกฝังอยู่ในโคลนนานมากจนบางส่วนเป็นฟอสซิลแล้ว ประมาณจากช่วงอายุที่สามารถเกิดเป็นฟอสซิลได้อยู่ในราวเกือบ 1,000 ปี ส่วนหัวยาว 5 เมตร ซากถูกฝังอยู่ในพื้นที่ของโครงการวิจิตราธานี ซึ่งอยู่ห่างจากปากแม่น้ำไม่น้อยกว่า 3 กิโลเมตร ในสภาพที่ค่อนข้างสมบูรณ์ จึงเชื่อแน่ว่าบริเวณนี้เคยเป็นแนวฝั่งทะเลมาก่อน และจะนำโครงกระดูกไปหาอายุโดยวิธีวิเคราะห์สารคาร์บอน 14 ต่อไป ปัจจุบันซากถูกเก็บรักษาไว้ที่โครงการวิจิตราธานี
และพบอีกครั้งเป็นกรณีที่ยังมีชีวิต เมื่อวันที่ 29 มกราคม พ.ศ. 2556 ที่เกาะลิบง อำเภอกันตัง จังหวัดตรัง วาฬฟินความยาว 10 เมตร ว่ายเข้ามาเกยตื้นบริเวณหน้าเขาบาตูปูเต๊ะ ในระดับน้ำที่มีความลึกเพียง 1 เมตรเท่านั้น ทำให้ต้องดิ้นรนนานกว่า 3 ชั่วโมง จนกระทั่งน้ำขึ้นในเวลาเที่ยงวันเดียวกัน จึงเป็นอิสระว่ายลงทะเลไปได้
==รูปภาพ==
ไฟล์:Balaenoptera physalus Saint-Laurent 02.jpg|ครีบหลัง
ไฟล์:Finwhaleapproach.jpg|ภาพถ่ายรูพ่นน้ำตรงบริเวณส่วนหัว
ไฟล์:Whale skeleton Monaco.jpeg|โครงกระดูกยาว 18 เมตร ที่พิพิธภัณฑ์ที่โมนาโก
==อ้างอิง==
==แหล่งข้อมูลอื่น==
วาฬบาลีน
สัตว์ป่าคุ้มครอง
มหสัตว์ของทวีปยูเรเซีย
พระเจ้าราดามาที่ 1

สมเด็จพระเจ้าราดามาที่ 1 แห่งมาดากัสการ์ หรือ พระเจ้าราดามามหาราช (พ.ศ. 2336 - พ.ศ. 2371) ทรงเป็นพระมหากษัตริย์พระองค์แรกแห่งผืนแผ่นดินใหญ่มาดากัสการ์ตั้งแต่พ.ศ. 2353 จนถึงพ.ศ. 2371 ทรงรวมดินแดนสองในสามของเกาะไว้ภายใต้พระราชอำนาจ พระองค์มีพระมเหสีที่ยิ่งใหญ่ถึง 12 พระองค์ หนึ่งในนั้นคือพระขนิษฐาบุญธรรมของพระองค์เอง ซึ่งก็คือ เจ้าหญิงรามาโว หรือ สมเด็จพระราชินีนาถรานาวาโลนาที่ 1 แห่งมาดากัสการ์ ผู้ซึ่งเป็นที่รู้จักจากการที่ทรงได้รับชัยชนะในความวุ่นวายแห่งการสืบราชบัลลังก์หลังจากการเสด็จสวรรคตอย่างกะทันหันของพระเจ้าราดามา
==อ้างอิง==
Precolonial Madagascar history
ร
ร
มหาราช
ดราก้อนเกท

ดราก้อนเกท  เป็นบริษัทมวยปล้ำอาชีพในประเทศญี่ปุ่นที่ก่อตั้งเมื่อ ปี ค.ศ. 1997 หรือชื่อเดิมก็คือ โตเรียวมอนเจเปน ส่วนใหญ่ของนักมวยปล้ำ ดราก้อนเกทเป็นบัณฑิตจากโรงยิมโตเรียวมอน ของอัลติโม ดราก้อน และทำให้การส่งเสริมการขายขึ้นอยู่กับสไตล์รุ่นจูเนียร์เฮฟวี่เวทที่แตกต่างกันโดยเน้นประลองยุทธ์บินสูง, ฉูดฉาดเทคนิคการต่อสู้, ซับมิสชั่น
==อ้างอิง==
==แหล่งข้อมูลอื่น==
Official site in Japanese
Toryumon/Dragon Gate Title Histories
Dragon Gate USA Home Page
I Heart DG Fan Site 
Dragon Gate UK Home Page
สมาคมมวยปล้ำอาชีพของญี่ปุ่น
ฟูโรเรซุ
สะพานสายรุ้ง (น้ำตกไนแอการา)

สะพานสายรุ้ง ในน้ำตกไนแอการา เป็นสะพานเหล็กโค้งระหว่างประเทศ ข้ามหุบเขาแม่น้ำไนแอการา และสถานที่ท่องเที่ยวที่มีชื่อเสียงระดับโลก เชื่อมต่อกับเมืองของน้ำตกไนแอการา ,รัฐนิวยอร์ก ,สหรัฐอเมริกา (ไปทางทิศตะวันออก) และน้ำตกไนแอการา, รัฐออนแทรีโอ ,ประเทศแคนาดา (ตะวันตก)
==ภาพทิวทัศน์==
==อ้างอิง==
==แหล่งข้อมูลอื่น==
Niagara Falls Bridge Commission
Google Maps view of Rainbow Bridge
Live Traffic Camera of Rainbow Bridge
Images from the Historic Niagara Digital Collections
สายรุ้ง
สายรุ้ง
สายรุ้ง
คชภัค ผลธนโชติ

คชภัค ผลธนโชติ  เกิดเมื่อวันที่ 29 มกราคม พ.ศ. 2524 เป็นสมาชิกวงแคลช และเป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ในเครือมิวซิกมูฟ และเป็นโปรดิวเซอร์ให้ศิลปินต่าง ๆ มากมาย
== ประวัติ ==
พลมีชื่อจริงก่อนเปลี่ยนชื่อว่า ธนะพล ฤกษ์สมผุส ก่อนที่พลเปลี่ยนชื่อในภายหลัง พลถูกชักชวนให้เข้าร่วมวง ลูซิเฟอร์ เพื่อเข้าประกวดฮอตเวฟมิวสิกอวอร์ดส์ครั้งที่ 2 และ 3 ในตำแหน่งมือกีตาร์ ซึ่งครั้งที่ 3 ได้รางวัลรองชนะเลิศอันดับ 1 และเซ็นสัญญากับค่ายอัพจี ในปี พ.ศ. 2541 เปลี่ยนชื่อเป็นวงแคลช และออกอัลบั้ม วัน เป็นอัลบั้มชุดแรก ในปี พ.ศ. 2544
=== โปรดิวเซอร์ ===
หลังวงแคลชยุบวงในปี พ.ศ. 2554 พลก็ได้ทำงานเบื้องหลัง โดยเป็นโปรดิวเซอร์ให้กับศิลปินต่าง ๆ มากมาย เช่น เก็ตสึโนวา, ฟีฟี่ เบลค, ศรัญ แอนนิ่ง และในปี พ.ศ. 2558 ก็ถูกชักชวนจาก จุ๊บ - วุฒินันท์ ภิรมย์ภักดี ให้ย้ายไปอยู่ที่ สหภาพดนตรี และได้เป็นโปรดิวเซอร์ให้กับ พิษณุ นิ่มสกุล ในเพลง โลกเสมือนจริง ปัจจุบันเป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ซึ่งเป็นค่ายย่อยของมิวซิกมูฟ ที่เปลี่ยนชื่อมาจากสหภาพดนตรี
=== บวช ===
เมื่อวันที่ 11 มีนาคม พ.ศ. 2559 พลได้เข้าพิธีอุปสมบทเป็นภิกษุที่วัดราชบพิธสถิตมหาสีมารามราชวรวิหาร เพื่อทดแทนพระคุณของพ่อแม่ และใช้ชีวิตใต้ร่มกาสาวพัสตร์เพื่อศึกษาพระธรรม ได้รับฉายา "ภคโชโต"
== การศึกษา ==
ระดับ ประถมศึกษา โรงเรียนอโศกวิทย์อ่อนนุช
ระดับ มัธยมศึกษา โรงเรียนราชวินิตบางแก้ว
ระดับ อุดมศึกษา มหาวิทยาลัยราชภัฏบ้านสมเด็จเจ้าพระยา
== ผลงาน ==
=== ผลงานเพลง ===
2544 - วัน
2546 - ซาวด์เชก
2547 - เบรนสตรอม
2548 - อีโมชัน
2549 - แครชชิง
2551 - ร็อกออฟเอจเจส
2553 - ไนน์มิสยูทู
=== โปรดิวเซอร์เพลง ===
เก็ตสึโนวา
ฟีฟี่ เบลค
ศรัญ แอนนิ่ง
พิษณุ นิ่มสกุล
== พิธีกร ==
รายการ  Live@G ช่อง Gmm Music (2555 - 2556)
== ชีวิตส่วนตัวและธุรกิจ ==
ชีวิตส่วนตัว พลคบหาดูใจกับแอร์โฮสเตสสาว แพร นิศารัตน์ ได้ 2 ปี จึงแต่งงานกันเมื่อวันที่ 6 พฤษภาคม พ.ศ. 2555 มีลูกชาย 2 คน ชื่อ น้องพร้อม และ น้องพูน

พลและเพื่อนร่วมวงแคลชยังได้ร่วมกันทำธุรกิจร้านอาหารกึ่งผับชื่อ แคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ ศิลปินจากวงไทยเทเนี่ยม
== อ้างอิง ==
นักดนตรีชาวไทย
ศิลปินสังกัดจีเอ็มเอ็ม แกรมมี่
สหภาพดนตรี
แกร์กราเดอ

แกร์กราเดอ (Kerkrade, ) หรือ กีร์ชโรอา (ลิมบูร์ก: Kirchroa) เป็นเมืองและเทศบาลทางตะวันออกเฉียงใต้ของประเทศเนเธอร์แลนด์ ใกล้เขตแดนประเทศเยอรมนี เป็นศูนย์กลางการทำเหมืองถ่านหินตั้งแต่คริสต์ศตวรรษที่ 12 ถึงคริสต์ทศวรรษ 1970
เมืองในจังหวัดลิมบืร์ค (ประเทศเนเธอร์แลนด์)